Viața unui copil transgender, prin ochii mamei. Mesajul pentru senatorul PMP Cristian Lungu.
Mirela
Secan, mama unui copil transgender, îl invită pe senatorul Cristian Lungu la
masă cu oameni cu identităţi de gen diferite. Senatorul
PMP Cristian Lungu spune că proiectul lui nu vizează persoanele care deja au
făcut operaţia de schimbare de sex, ci doar pe cele ce îşi verbalizează
identitatea de gen, încă nerealizată fizic. Mirela
îi transmite că simplul fapt că familia i s-a adresat lui Alex la masculin a
contribuit enorm la progresele sale. Alex
e unul dintre cei doi copii români minune care au intrat la NYU Shanghai anul
acesta. Asociaţia
ACCEPT transmite că persoanele transgender vor fi împinse "şi mai la marginea
societăţii".
Mirela Secan este mamă de copil transgender şi
îl invită pe Cristian Lungu, iniţiatorul proiectului prin care se doreşte
interzicerea răspândirii informaţiilor despre identitatea de gen, să se
alăture, la masă, copiilor cu identităţi de gen diferite, să vadă că şi ei simt
la fel, zâmbesc la fel.Uite ce mărturisește Mirela: "În momentul în
care nu ai informaţii suficiente, iar noi am trecut prin asta, nu poţi să
înţelegi ce se întâmplă cu copilul tău. Deci în momentul în care noi, în
familie, am început să îi vorbim lui Alex la masculin, şi era o chestie
minimală pe care o cerea la momentul respectiv, lucrul ăsta i-a oferit lui Alex
multă libertate. A fost efectiv momentul în care simţindu-se acceptat, aşa cum
este, a ştiut, brusc, ce vrea să facă mai departe. Persoana care a propus aşa
ceva ar trebui să fie pentru 24 de ore la masă cu nişte copii cu identităţi de
gen diferite. Un copil transgender arată la fel ca un alt copil. Zâmbeşte la
fel, trăieşte la fel“.Senatorul Cristian Lungu se apără și spune că proiectul nu vizează persoanele ce deja
au realizat operaţia: "Proiectul meu de lege nu afectează persoanele
transgender în niciun fel. Eu vorbesc doar despre acele persoane care clamează,
verbalizează că sunt fete sau viceversa“.Mirela, mama copilului transgender îi transmite că simplul fapt că lui Alex i s-a respectat dorinţa de a i se vorbi la masculin, l-a ajutat să-şi găsească motivaţia. Alex este unul dintre cei doi copii români minune care au fost admişi, anul acesta, la NYU Shanghai.